Franck Ribéry
Frank Henry Pierre Ribéry((talaffuzi: Frank Anri Pier Riberi); 1983-yil 7-aprelda tugʻilgan) — fransuz professional futbolchisi, Serie A Salernitana klubida toʻp tepadi hamda jamoa sardori hisoblanadi. U asosan vinger sifatida maydonda harakat qiladi. Asosan chap qanotda tezligi, kuchi, mahorati va aniq uzatmasi bilan mashhur. Riberi tez, ayyor va qoyilmaqom dribling egasidir. Toʻpni oyoqlari ostida nazorat qila oluvchi futbolchi sifatida taʼriflangan. „Bavariya“ bilan birga u jahon sahnasida oʻz avlodining eng yaxshi futbolchilaridan biri sifatida tan olingan. Fransiya terma jamoasining oldingi sardoriZinedin Zidan bir vaqtlar Riberini „fransuz futbolining javohiri“ deb atagan edi. Riberining faoliyati 1989-yilda mahalliy „Konti Bulon“ klubida yosh futbolchi sifatida boshlangan. U yetti yildan soʻng „Lill“ professional jamoasiga oʻtish uchun klubni tark etadi. Ammo moslashishda qiyinchiliklarga duch kelganidan keyin uch yildan soʻng Lil bilan ham xayrlashadi. 1999-yilda Riberi US Boulogne tarkibida kelib qoʻshiladi va jamoas ikki yil davomida maydonda harakat qiladi. Faoliyatining keyingi ikki yilini havaskorlar divizionida ikkita klub (Alès va Brest) da oʻtkazgandan soʻng, Riberi 2004-yilda Liga 1ning Metz klubiga oʻtadi. Klub bilan olti oy oʻtgach, Riberi 2005-yilning yanvarida Turkiyaga koʻchib oʻtdi va u yerda Turkiya kubogini qoʻlga kiritgan "Galatasaroy " jamoasi tarkibida toʻp tepishni boshladi. „Galatasaroy“da olti oy harakat qilgandan soʻng, u „ Marsel“ klubi tarkibiga qoʻshilish uchun Fransiyaga qaytish uchun munozarali tarzda klubni tark etadi. Riberi ikki mavsumni klubda oʻtkazdi va „Marsel“ga ketma-ket mavsumlarda Fransiya kubogi finaliga chiqishga yordam berdi. 2007-yilda Riberi Germaniyaning „Bavariya“ klubiga oʻsha paytdagi rekord darajadagi 25 million yevro evaziga qoʻshildi. „Bavariya“ bilan u toʻqqiz marta Bundesliga chempioni (oʻsha paytda Bundesliga rekordi), olti marotaba DFB-Pokal gʻolibligi, bir martaUEFA Chempionlar Ligasi va bir marotaba FIFA Klublar oʻrtasidagi Jahon chempionatida gʻalaba qozongan. Oʻn ikki mavsum davomida, jumladan, beshta dubl va bir trebl, bu oʻsha paytdagi klub rekordi 24 titulni tashkil etadi. Klubning 2012—13-yilgi treblga erishgan mavsumida Riberi Lionel Messi va Krishtianu Ronaldu bilan birga 2013-yilgi FIFA „Oltin toʻp“ uchun top uchlik nomzodlar roʻyxatida koʻrsatildi. „Bavariya“dagi uzoq yillik faoliyati davomida Riberi oʻzining hamkasbi vinger Aren Robben bilan samarali hamkorligi bilan ham tanilgan — ular birgalikda Robbery laqabi bilan muxlislar orasida obroʻ qozonishgan. U 2019-yilning yozida „Bavariya“ni tark etdi va keyinchalik Italiyaning „Fiorentina“ klubiga oʻtdi, Robben esa futbolchilik faoliyatini butunlayga yakunladi. 2006-yildan 2014-yilgacha Riberi 81 uchrashuvda Fransiya terma jamoasi sharafini himoya qilgan. U ikkita FIFA Jahon chempionatida (2006 va 2010) va ikkita UEFA Yvropa chempionatida (2008 va 2012) jamoa uchun toʻp tepgan. Individual ravishda Riberi uch karra Fransiyada yilning eng yaxshi futbolchisi sovrini sohibi, shuningdek, Germaniyaning yilning eng yaxshi futbolchisi sovrinini qoʻlga kiritib, har ikki sovrinni qoʻlga kiritgan dastlabki futbolchiga aylandi. U, shuningdek, UEFA tomonidan yilning eng yaxshi jamoasi tarkibiga loyiq deb topiladi va Fransiyada yilning eng yaxshi yosh oʻyinchisi deb eʼlon qilinadi. 2013-yilda Riberi UEFAning Yevropaning eng yaxshi futbolchisi sovrinini qoʻlga kiritdi. 2013-yilda u The Guardian nashrining dunyoning eng yaxshi futbolchilari roʻyxatida ham toʻrtinchi oʻrinni egalladi.